সুরমানিউজ টুয়েন্টিফোর ডটকম | শ্রীমঙ্গলে চিকিৎসকের সংস্পর্শে কিশোরের শরীরে করোনা সংক্রমণ
শ্রীমঙ্গলে চিকিৎসকের সংস্পর্শে কিশোরের শরীরে করোনা সংক্রমণ
প্রকাশিত হয়েছে : ১২:৪৭:৫২,অপরাহ্ন ২২ মে ২০২০
মৌলভীবাজারের শ্রীমঙ্গলে এবার এক চিকিৎসকের সংস্পর্শ থেকে ১৬ বছরের এক কিশোরের শরীরে করোনাভাইরাস সনাক্ত হয়েছে। ওই কিশোরের বাড়ি শহরতলীর সবুজবাগের ভৈরবতলী এলাকায়। এ নিয়ে বৃহস্পতিবার পর্যন্ত এ উপজেলায় ছয়জন করোনা রোগী সনাক্ত হলো।
বৃহস্পতিবার (২১ মে) রাতে সিলেট ল্যাব থেকে ওই যুবকের করোনা পরীক্ষার রির্পোট পজেটিভ আসে বলে জানান শ্রীমঙ্গল উপজেলা স্বাস্থ্য কমপ্লেক্সের ইউএইচও ডা. সাজ্জাদ হোসেন চৌধুরী।
তিনি জানান, গত ১৬ মে তার নমুনা সংগ্রহ করে পরীক্ষার জন্য পাঠানো হয়েছিল। তিনি জেলা সদরে এক ডাক্তারের নিকট পায়ের চিকিৎসা করিয়েছিলেন। পরে ওই ডাক্তারের শরীরে করোনা পজেটিভ ধরা পড়ার কারণে তারা এই যুবকের নমুনা সংগ্রহ করেছিলেন।